এর আগে নৌপরিবহনমন্ত্রী শাজাহান খান নারায়ণগঞ্জ নদী বন্দরের লঞ্চ ও খেয়াঘাট ঘুরে দেখেন। এসময় মুন্সীগঞ্জের পথে ছেড়ে যাওয়া একটি যাত্রীবাহী লঞ্চের ছাদে অতিরিক্ত যাত্রী বহন করতে দেখে ওই লঞ্চটিকে থামিয়ে অতিরিক্ত যাত্রীদের তিনি নামিয়ে দেওয়ার নির্দেশ দেন। পরে বিআইডব্লিউটিএ নারায়ণগঞ্জ নদীবন্দর ও নৌপুলিশ কর্মকর্তারা ওই লঞ্চটিকে আটক করে অতিরিক্ত যাত্রী নামিয়ে দেন। এছাড়া পরবর্তীতে যেন কোনো যাত্রীবাহী লঞ্চে অতিরিক্ত যাত্রী বহন করা না হয়, সে বিষয়ে দিকনির্দেশনা দেন মন্ত্রী।